ຄວາມຄິດເຫັນຕໍ່ການຈັບກຸມພວກທີ່ມີສ່ວນກ່ຽວຂ້ອງພາໃຫ້ເກີດກະແສລະບາດ ຂອງໂຄວິດຄັ້ງໃຫຍ່ 
ລາວເປັນປະເທດນຶ່ງ ທີ່ເຄີຍສາມາດຄວບຄຸມການລະບາດຂອງໂຄວິດ-19 ໄດ້ດີສົມຄວນ ມາເປັນເວລາ 1 ປີ ກໍກັບປະເຊີນກັບກະແສການລະບາດຢ່າງໜັກ ນັບແຕ່ອາທິດທີ 3 ຂອງເດືອນເມສາ ເປັນຕົ້ນມາ. 
ຂະນະທີ່ຈໍານວນຜູ້ຕິດເຊື້ອສະສົມໃນລາວກໍາລັງຈະເພີ້ມຂຶ້ນທຸກມື້ ຈົນ ເກືອບຈະຮອດ 2,000 ຄົນແລ້ວໃນເວລານີ້ ຫລາຍຄົນຢູ່ໃນລາວ ເກືອບທຸກຫົນ ທຸກແຫ່ງ ແລະທຸກສາ ຂາວຽກງານ ແລະທຸລະກິດລ້ວນແຕ່ໄດ້ຮັບຜົນກະທົບຢ່າງ ໜັກ ແລະກໍມີຄວາມຮູ້ສຶກເສຍ ໃຈ ຕໍ່ຜູ້ທີ່ມີສ່ວນກ່ຽວພັນຕົ້ນຕໍ ຂອງສາເຫດເຮັດ ໃຫ້ເກີດກະແສການລະບາດຢ່າງໜັກ ເປັນປະຫວັດການນັບແຕ່ວັນທີ 20 ເມສາ ກໍຄືວັນທີ່ກວດພົບກໍລະນີ 59 ເປັນຕົ້ນມາ ທັງ ນີ້ກໍເພາະວ່າຍິງສາວລາວ 2 ຄົນ ໄດ້ພາຜູ້ຊາຍໄທ 2 ຄົນ ທີ່ລັກລອບເຂົ້າມາລາວ ໄປທ່ຽວ ຫລິ້ນສະຖານທີ່ຫລາຍ ແຫ່ງທີ່ມີຊຸມຊົນໜາແໜ້ນ ໃນເມືອງສະຫວັນນະເຂດ ແລະນະ ຄອນຫຼວງວຽງຈັນ ໃນຊ່ວງວັນທີ 7-15 ເມສານັ້ນ ການສະແດງຄວາມຄິດເຫັນຂອງຄົນ ລາວບາງ ຄົນເປັນແນວໃດນັ້ນ ກິ່ງສະຫວັນ ມີລາຍລະອຽດຂອງເລື້ອງນີ້ຈາກນັກຂ່າວ ຂອງພວກເຮົາ ມາສະເໜີທ່ານ ໃນອັນດັບຕໍ່ໄປ ລາວເປັນປະເທດນຶ່ງ ທີ່ເຄີຍສາມາດຄວບຄຸມການລະບາດຂອງພະຍາດໂຄວິດ-19 ໄດ້ ດີສົມຄວນມາເປັນເວລາ 1 ປີນັ້ນ ກໍກັບປະເຊີນກັບກະແສການລະບາດ ຢ່າງໜັກຢ່າງ ເປັນປະຫວັດການນັບແຕ່ອາທິດທີ 3 ຂອງເດືອນເມສາເປັນຕົ້ນມາ ຊຶ່ງມີຈໍານວນກໍລະນີ ຕິດເຊື້ອໂຄວິດ-19 ເພີ້ມຂຶ້ນຢ່າງບໍ່ຢຸດຢັ້ງກໍຄືເພີ້ມຂຶ້ນເກືອບ ຮອດ 2,000 ຄົນ ຈາກ 59 ຄົນໃນວັນທີ 20 ເມສາມາເປັນ 1,957 ຄົນ ໃນ ວັນເສົາ ທີ 5 ມິຖຸນາຜ່າມາ ທັງນີ້ ຕາມ ຄໍາເຫັນຂອງທາງການລາວຕະຫຼອດ ປະະຊາຊົນສ່ວນໃຫຍ່ເຊື່ອກັນວ່າ ມີສາເຫດຕົ້ນຕໍ ມາຈາກການລະເມີດມາດຕະ ການສະກັດກັ້ນແລະຄວບຄຸມການລະບາດຂອງພະຍາດ ໂຄວິດ-19 ແລະຄວາມ ບໍ່ສົນໃຈຕໍ່ຄວາມປອດໄພຂອງຕົນເອງ ແລະຜູ້ອື່ນໃນສັງຄົມ ຂອງນາງສາວລາວ 2 ຄົນ ຊຶ່ງກໍຄືນາງມອນມີນາ ສຸດທິດາ ຫລືຕິນ່າ ຊຶ່ງເປັນຄົນພາຜູ້ຊາຍ ໄທສອງ ຄົນ ທີ່ລັກລອບເຂົ້າລາວ ທ່ຽວຕາມສະຖານທີ່ບັນເທີງແລະຊຸມຊົນແອອັດຕ່າງໆ ຢູ່ໃນນະຄອນຫຼວງວຽງຈັນ ໃນຊ່ວງວັນທີ 7-15 ເມສາຜ່ານມາ ແລະເອື້ອຍຮັກ ຂອງນາງ ກໍຄື ນາງພາວະດີ ວິພາກອນ ຫລື ຕຸກຕິກ ຜູ້ທີ່ນຳພາຜູ້ຊາຍໄທເຂົ້າມາລາວແລະໄປທ່ຽວໃນແຂວງສະຫວັນນະເຂດແລະໃນນະຄອນຫລວງວຽງຈັນ ນໍາກັນນັ້ນ ໃນປັດຈຸບັນ ທາງຕຳຫຼວດລາວກໍໄດ້ຄວບຄຸມໂຕພວກກ່ຽວໄວ້ແລ້ວ ພ້ອມກັນນັ້ນ ກໍຍັງໄດ້ປົດນາຍຕຳຫຼວດ 2 ຄົນອອກຈາກຕຳແໜ່ງກໍຄື ຮ້ອຍໂທສອນອາໄລ ໂພທິລາດ ນາຍຕຳຫຼວດປະຈຳເມືອງສອງຄອນ ແລະ ຮ້ອຍເອກພູໄຊ ສີສະຫວັນ, ຕຳຫຼວດປະຈຳແຂວງສະຫວັນນະເຂດ ແລະກໍດໍາເນີນຄະດີ ອາຍາ ຕໍ່ເຂົາເຈົ້າອີກດ້ວຍ ໃນຂໍ້ຫາມີສ່ວນພົວພັນ ໃນກໍລະນີການລັກລອບນຳ ພາຄົນໄທທັງ 2 ຄົນ ເຂົ້າມາໃນລາວ ໂດຍເຮືອຂ້າມຝັ່ງແມ່ນໍ້າຂອງນັ້ນ ຕໍ່ບັນຫາດັ່ງກ່າວທາງ ວີໂອເອໄດ້ໂອ້ລົມກັບປະຊາຊົນບາງຄົນ ທັງໃນນະຄອນ ຫລວງວຽງຈັນ ແລະຢູ່ໃນບາງແຂວງ ຊຶ່ງໃນນັ້ນ ມີບາງຄົນກໍບອກວ່າ ການຈັບ ກຸມ ແລະລົງໂທດຕໍ່ແມ່ຍິງສອງຄົນ ແລະຕໍາຫລວດ 2 ຄົນທີ່ກ່ຽວພັນກັບເຫດ ການນີ້ວ່າ ເໝາະສົມ ແລະສົມຄວນແລ້ວ ຫລືບໍ່ກໍຄວນຈະໜັກຂຶ້ນໄປກວ່ານັ້ນ ອີກ ດັ່ງນັກທຸລະກິດທ່ານນຶ່ງໃນນະຄອນຫລວງວຽງຈັນ ຊຶ່ງທ່ານໃຫ້ຄໍາເຫັນຕໍ່ ເລື້ອງນີ້ວ່າ: ດັ່ງທີ່ທ່ານຊົງລົດ ໂພນເງິນ, ນັກຂ່າວວີໂອເອໄດ້ລາຍງານໄປເມື່ອບໍ່ດົນມານີ້ວ່າ ຖ້າຫາກສານປະຊາຊົນລາວ ໄດ້ຕັດສິນວ່າແມ່ຍິງ 2 ຄົນມີຄວາມຜິດຕາມມາດ ຕາ 199 ຂອງກົດໝາຍອາຍາ ກໍຄືເຮັດໃຫ້ເກີດການແຜ່ລະບາດຂອງເຊື້ອໂຣກທີ່ຮ້າຍແຮງໃນລາວ ກໍຈະຖືກລົງໂທດຂັງຄຸກແຕ່ 2 ປີເຖິງ 15 ປີ ແລະປັບໃໝຕັ້ງແຕ່ 10 ລ້ານກີບເຖິງ 70 ລ້ານກີບ ແຕ່ວ່າ ດັ່ງນັກທຸລະກິດໃນນະຄອນຫລວງ ວຽງຈັນທີ່ກ່າວມາຂ້າງເທິງນັ້ນ ຍັງ ຄິດວ່າ ພວກກ່ຽວໜ້າຈະໄດ້ຮັບໂທດ ໜັກກວ່ານັ້ນອີກ ເມື່ອອີງໃສ່ຜົນກະທົບ ຢ່າງໜັກຕໍ່ຄົນໃນທຸກແຫ່ງຫົນ ແລະທຸກຂະແໜງການອາຊີບ, ວຽກງານໃນສັງ ຄົມ ຊຶ່ງທ່ານໃຫ້ຄໍາເຫັນດັ່ງນີ້: ພ້ອມກັນນີ້ ນັກທຸລະກິດທ່ານນຶ່ງໃນເຂດເມືອງຫາດຊາຍຟອງ ຢູ່ນະຄອນຫລວງ ວຽວຈັນກໍກ່າວ ກ່ຽວກັບຜົນກະທົບໂຄວິດ ແລະຄິດວ່າ ການທີ່ສອງຄົນທີ່່ນໍາຄົນໄທເຂົ້າມານັ້ນເຫັນວ່າ ສົມຄວນຈະຕ້ອງໄດ້ຮັບໂທດ ຕາມລະບຽບກົດໝາຍບ້ານເມືອງ: ເຖິງແມ່ນວ່າຫຼາຍຄົນກ້າທີ່ຈະສະແດງຄວາມຄິດເຫັນກ່ຽວກັບການລົງໂທດຕໍ່ແມ່ ຍິງ 2 ຄົນ ທີ່ສັງຄົມເຊື່ອກັນວ່າ ເປັນຕົ້ນເຫດ ພາໃຫ້ເກີດກະແສການລະບາດ ຢ່າງຮ້າຍແຮງໃນປັດຈຸບັນນີ້ ຍ້ອນໄດ້ນໍາພາຜູ້ຊາຍໄທ 2 ຄົນ ທີ່ລັກລອບເຂົ້າ ລາວໄປທ່ຽວໃນນະຄອນໃຫຍ່ 2 ແຫ່ງ ຂອງປະເທດກໍຕາມ ແຕ່ວ່າກໍມີບາງຄົນ ທີ່ບໍ່ກ້າ ໃຫ້ຄໍາເຫັນກ່ຽວກັບຕໍາຫລວດ 2 ຄົນທີ່ມີສ່ວນກ່ຽວພັນກັບສະພາບການ ລັກລອບ ເຂົ້າປະເທດຂອງຜູ້ຊາຍໄທ 2 ຄົນ ນັ້ນ ດັ່ງອາຈານ ລະດັບອະວຸໂສ ໃນແຂວງໄຊຍະບູລີ ໃຫ້ຄໍາເຫັນວ່າ: ສະຫລຸບແລ້ວປະຊາຊົນລາວ ທີ່ເຄີຍຢູ່ໃນສະພາບ ທີ່ບໍ່ໄດ້ຢ້ານກົວຕໍ່ ການຕິດໂຄວິດ-19 ມາໄດ້ປີນຶ່ງແລ້ວນັ້ນ ປັດຈຸບັນນີ້ ໂດຍລວມແມ່ນໄດ້ຮັບຜົນກະທົບຫຼາຍ ຈາກສະພາບການລະບາດຢ່າງໜັກຂອງພະຍາດອັນຕະລາຍນີ້ ສະນັ້ນ ເຂົາເຈົ້າມີຄວາມເສຍໃຈ ຕໍ່ຜູ້ທີ່ມີສ່ວນກ່ຽວຂ້ອງຕົ້ນຕໍທີ່ພາໃຫ້ເກີດກະແສການ ລະບາດນີ້ ແຕ່ວ່າຫຼາຍຄົນແມ່ນອອກປາກອອກສຽງສະໜັບສະໜູນ ຕໍ່ການຈັບ ກຸມ ແລະການລົງໂທດຕໍ່ຍິງສາວລາວ 2 ຄົນ ທີ່ໃຫ້ການນໍາທ່ຽວແກ່ຜູ້ຊາຍໄທ 2 ຄົນທີ່ລັກລອບເຂົ້າປະເທດນັ້ນ ແຕ່ກໍມີບາງຄົນຍັງບໍ່ກ້າໃຫ້ຄໍາເຫັນຕໍ່ການລົງ ໂທດຕໍ່ຕໍາຫລວດລາວ 2 ຄົນທີ່ມີສ່ວນຮູ້ເຫັນການລັກລອບຂ້າມຊາຍແດນຂອງ ຜູ້ຊາຍໄທ 2 ຄົນທີ່ວ່ານັ້ນ